CELEX: 32016D2360
Language: hu
Date: 2016-11-28 00:00:00
Title: A Tanács (KKBP) 2016/2360 határozata (2016. november 28.) az Európai Unió és az Amerikai Egyesült Államok közötti beszerzési és kölcsönös szolgáltatási megállapodás aláírásáról és megkötéséről

22.12.2016   
            
            
               HU
            
            
               Az Európai Unió Hivatalos Lapja
            
            
               L 350/1
            
         A TANÁCS (KKBP) 2016/2360 HATÁROZATA
   (2016. november 28.)
   az Európai Unió és az Amerikai Egyesült Államok közötti beszerzési és kölcsönös szolgáltatási megállapodás aláírásáról és megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikkének (5) és (6) bekezdésével,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               Az EUSZ 42. cikke értelmében az Unió végrehajthat katonai műveletet az Unió területén kívül. E műveletek előkészítése érdekében az Unió területén kívül is végezhetők katonai gyakorlatok.
            
         
               (2)
            
            
               E műveletek végrehajtásához olyan logisztikai támogatásra, valamint árukra és szolgáltatásokra lehet szükség a művelet telepített parancsnokságának és telepített nemzeti kontingenseinek javára, amelyeket a tagállamok nem minden esetben képesek biztosítani.
            
         
               (3)
            
            
               Előfordulhat az is, hogy a művelet telepített parancsnokságát és telepített nemzeti kontingenseit felkérik, hogy biztosítsanak logisztikai támogatást,valamint árukat és szolgáltatásokat az Amerikai Egyesült Államok műveleti helyszínen jelen levő egységei számára, amire az említett parancsnokságnak, illetve nemzeti kontingenseknek készen kell állniuk.
            
         
               (4)
            
            
               Az EUSZ 41. cikkének (2) bekezdése alapján a katonai műveletekhez kapcsolódóan felmerülő működési kiadások a tagállamokat terhelik. E rendelkezésre tekintettel az Uniónak nincs lehetősége arra, hogy olyan kötelezettségvállalásokat tegyen, amelyek a tagállamok számára pénzügyi következményekkel járhatnak.
            
         
               (5)
            
            
               A (KKBP) 2015/528 tanácsi határozat (1) által létrehozott Athéné mechanizmus az uniós katonai műveletek finanszírozása terén eljárhat a tagállamok nevében.
            
         
               (6)
            
            
               Miután a Tanács 2015. november 17-én elfogadta a tárgyalások megkezdésére való felhatalmazásról szóló határozatot, az Unió külügyi és biztonságpolitikai főképviselője sikeresen lefolytatta az Európai Unió és az Amerikai Egyesült Államok közötti beszerzési és kölcsönös szolgáltatási megállapodással (a továbbiakban: a megállapodás) kapcsolatos tárgyalásokat.
            
         
               (7)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,
            
         
               (8)
            
            
               A megállapodást jóvá kell hagyni,
            
         ELFOGADTA EZT A HATÁROZATOT:
   1. cikk
   Az Európai Unió és az Amerikai Egyesült Államok közötti beszerzési és kölcsönös szolgáltatási megállapodást a Tanács az Unió nevében jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2016. november 28-án.
      
         
            a Tanács részéről
         
         
            az elnök
         
         P. ŽIGA
      
   
   
      (1)  A Tanács (KKBP) 2015/528 határozata (2015. március 27.) az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (Athena) (helyesen: Athéné) létrehozásáról és a 2011/871/KKBP határozat hatályon kívül helyezéséről (HL L 84., 2015.3.28., 39. o.).